钦定古今图书集成/明伦汇编/氏族典/第243卷 > 张昷之
## 钦定古今图书集成/明伦汇编/氏族典/第243卷 > 张昷之

按《宋史张昷之传》：“昷之，字景山，进士及第，补乐清尉，
润州观察推官，迁集贤校理，通判常州，知温州。蔡齐
荐，擢提点淮南路刑狱，徙广南东路转运使，京西转
运使，徙河北，还为盐铁副使，擢天章阁待制，河北都
转运按察使。坐事夺职，监鄂州税，知汉阳军，稍迁刑
部郎中，复待制，知湖州，徙扬州，以光禄卿致仕，卒。”